યમરાજના અતિ આગ્રહ સામે નચિકેતાએ નમતું આપ્યું. ત્રણ ત્રણ દિવસ થયા બાપુજીની રજા વગર હું ચાલી આવ્યો છું. બાપુજીને હું સમજી શક્યો નહિ. બાપુજી નિરાશ થશે તો? ગુસ્સે થયા હશે તો? તેથી યમરાજને કહ્યું-પિતાના આર્શીવાદ લીધા વિના હું આવ્યો છું. મારા પિતાજી મારા ઉપર નારાજ થશે તો? એટલે નારાજ ન થાય અને પ્રથમ જેવાજ વ્હાલથી બોલાવે એવું વરદાન આપો. યમરાજે પ્રસંન્નતાથી ધન્યવાદ આપતાં કહ્યું-અરે મા બાપ તે દિવસ કોઇ દિવસ પોતાના સંતાન પર ગુસ્સે થાય? અને કદાચ થાય તો ક્ષણવાર પુરતું જ હોય. તુ ચિંતાના કરતો હું તને વરદાન આપુ છું કે તારા પિતા તારા પર ગુસ્સે નહિ થાય. હવે બીજું વરદાન માગી મને કૃતાર્થ કર. નચિકેતા બોલ્યો જેનાથી તેજસ્વી થવાય છે, એવી વેશ્વાનર અગ્નિની ઉપાસના મને શીખવાડો. હું અગ્નિ જેવો તેજસ્વી થાઉં એવી મારી ઇરછા છે. મારામાં પણ અગ્નિની જેમ સ્વાહા અને સ્વધા શક્તિ નિર્માણ થાય એવું વરદાન આપો.